Document ID: 32007R0781

ΚΑΝΟΝΙΣΜΌΣ (ΕΚ) αριθ. 781/2007 ΤΗΣ ΕΠΙΤΡΟΠΉΣ
της 3ης Ιουλίου 2007
για την προσαρμογή του κανονισμού (ΕΟΚ) αριθ. 2237/77 περί του δελτίου εκμεταλλεύσεως που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις, λόγω της προσχώρησης της Βουλγαρίας και της Ρουμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 56,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2237/77 της Επιτροπής (1) καθορίζει το περιεχόμενο του δελτίου εκμεταλλεύσεως που πρέπει να χρησιμοποιείται.
(2)
Το δελτίο εκμεταλλεύσεως πρέπει να προσαρμοστεί όσον αφορά τις πληροφορίες σχετικά με το καθεστώς ΦΠΑ λόγω της προσχώρησης της Βουλγαρίας και της Ρουμανίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΟΚ) αριθ. 2237/77, το σημείο 107 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τη λογιστική χρήση 2007, η οποία αρχίζει κατά το χρονικό διάστημα μεταξύ 1ης Ιανουαρίου και 1ης Ιουλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2007.

Labels: 2
19
6
18
15